സജിതക്കും മകള്ക്കും സുരക്ഷയൊരുക്കി അമ്മക്കിളിക്കൂടിന്റെ 44ാമത് ഭവനം ആലുവ: സജിതക്കും മകള്ക്കും സുരക്ഷയൊരുക്കി അമ്മക്കിളിക്കൂടിന്റെ 44ാമത് ഭവനം. സ്വന്തമായി സ്ഥലമുണ്ടായിട്ടും സാമ്ബത്തിക ബുദ്ധിമുട്ടുമൂലം അടച്ചുറപ്പില്ലാത്ത കൂരകളിലും, വാടക വീടുകളിലും കഴിയുന്ന ആലുവ നിയോജക മണ്ഡലത്തിലെ വിധവകളായ അമ്മമാര്ക്കും അവരുടെ മക്കള്ക്കും സുരക്ഷിത ഭവനം ഒരുക്കുവാന് അന്വര് സാദത്ത് എം.എല്.എ നടപ്പിലാക്കുന്ന അമ്മക്കിളിക്കൂട് പദ്ധതിയിലാണ് വീടൊരുക്കിയത്.വിധവയും ഒരു പെണ്കുട്ടിയുടെ മാതാവുമായ സജിത പ്രകാശിനുവേണ്ടി ആലുവ മുനിസിപ്പാലിറ്റി 18ാം വാര്ഡിലാണ് വീട് നിര്മ്മിച്ചത്. ശ്രീഗോകുലം ഗ്രൂപ്പ് ഓഫ് കമ്ബനീസാണ് വീട് സ്പോണ്സര് ചെയ്തത്. നിര്മ്മാണം പൂര്ത്തിയായ പദ്ധതിയിലെ 44ാം മത് ഭവനത്തിന്റെ താക്കോല് ശ്രീഗോകുലം ഗ്രൂപ്പ് ഓഫ് കമ്ബനിയുടെ ചെയര്മാന് ഗോകുലം ഗോപാലന് നിര്വഹിച്ചു. അന്വര് സാദത്ത് എം.എല്.എ അധ്യക്ഷത വഹിച്ചു. വൈസ് ചെയര്പെഴ്സണ് ജെബി മേത്തര്, സ്ഥിരം സമിതി അധ്യക്ഷരായ ലത്തീഫ് പുഴിത്തറ, ഫാസില് ഹുസൈന്, എം.പി. സൈമണ്, സൈജി ജോളി, ഗോകുലം ചിറ്റ് ഫണ്ട് എ.ജി.എം ബി.ജിതേഷ് എന്നിവര് സംസാരിച്ചു. നഗരസഭ ചെയര്മാന് എം.ഒ.ജോണ് സ്വാഗതവും മുന് കൗണ്സിലര് എന്.ആര്.സൈമണ് നന്ദിയും പറഞ്ഞു. കൂടാതെ മറ്റു സാമൂഹിക നേതാക്കളും ചടങ്ങില് സന്നിഹിതരായിരുന്നു.